Psycho IV: The Beginning

***Psycho IV: The Beginning*** er en amerikansk slasher-film fra 1990, regissert av Mick Garris. Hovedrollene spilles av blant andre Anthony Perkins, Henry Thomas, Olivia Hussey og CCH Pounder. Filmen var en oppfølger til filmene *[[Psycho]]* fra 1960, *[[Psycho II]]* fra 1983 og *[[Psycho III]]* fra 1986, og fokuserer bakgrunnen til Norman Bates. Manus ble skrevet av Joseph Stefano, og hadde premiere den 10. november 1990.

## Handling
En nå rehabilitert Norman Bates er nå gift med psykiater Connie, og de venter barn sammen. Men Norman frykter i all hemmelighet at barnet skal arve hans psykisk lidelse. En kveld hører han talkshow-vert Fran Ambrose på radio som diskuterer sammen med gjesten Dr. Richmond - som var Normans tidligere psykolog. Norman ringer inn til radio-programmet ved å bruke aliaset Ed, for å fortelle sin egen historie. Normans fortelling blir deretter sett gjennom en rekke tilbakeblikk fra 1940-tallet og 1950-tallet. Når Norman er seks år gammel, dør faren hans og etterlater ham i omsorgen til moren Norma. Gjennom årene har Norma (som antydes å lide av schizofreni og borderline personlighetsforstyrrelse) dominert sønnen sin. Han blir brutalt banket opp, for selv den minste overtredelse. Han blir kastet ut i regnet når han er naken. Han blir opplært til at all sex er syndig.

Norman blir også kledd opp som en jente, og smøre leppestift i ansiktet som straff for å ha fått ereksjon under et incestuøst forspill - som Norma selv satte i gang. Hun tvinger også Norman til å tisse som en kvinne, ved å be ham sette seg på huk over en mugge. Hun tar også frustrasjonen sin ut på Norman når motellet deres mislykkes på grunn av den ny motorvei som dirigerer potensielle kunder vekk fra hotellet deres. Norman og moren hans lever alene og isolert sammen, frem til 1949 når moren hans blir forlovet med en brutal mann ved navn Chet Rudolph. På grunn av Chets konstante overgrep og mobbing, dreper Norman dem begge ved å servere dem forgiftet iste. Han kvitter seg med kroppen til Chet, før han stjeler og bevarer morens lik.

Norman utvikler en splittet personlighet hvor han  opptrer som moren sin, for å undertrykke skyldfølelsen for å ha myrdet henne. Hver gang denne personligheten tar over, driver dette ham til å kle seg i morens klær, ta på seg en parykk og snakke med seg selv med hennes stemme. I denne rollen myrder han to lokale kvinner, som prøver å forføre Norman under oppholdet ved motellet. Etter en rekke drap ser det ut til at Norman ikke har noen erindring om å ha begått drapene selv, og han mener at moren hans var ansvarlig for alt sammen. I nåtiden innser Dr. Richmond at Ed i virkeligheten er Norman, og han forsøker å overbevise Ambrose om å spore samtalene. Richmonds bekymringer blir imidlertid avvist.

Norman frykter at han kommer til å bli sprø, og begynne å drepe enda flere. Norman tar med seg kona si til morens hjem, med tanke å drepe både Connie og hennes ufødte baby. Connie minner Norman om at det var hans eget valg å bli sprø, og gjøre de tingene han gjorde. Han forsikrer Norman om at barnet deres aldri kommer til å være et monster. Men Norman setter impulsivt fyr på huset hvor all ulykkeligheten hans begynte. Norman håper med dette at moren hans aldri igjen kommer til å hjemsøke tankene hans, eller drive ham til vanvidd. Men i kjelleren på huset står det fremdeles en gyngestol som fortsetter å gynge, og man kan høre lyder av en baby som gråter.

## Skuespillere
* Anthony Perkins som Norman Bates
** Henry Thomas som en ung versjon av Norman Bates
* Olivia Hussey som Norma Bates
* Alice Hirson som Norma Bates (stemme)
* C.C.H. Pounder som Fran Ambrose
* Warren Frost som Dr. Leo Richmond
* Donna Mitchell som Connie Bates
* Thomas Schuster som Chet Rudolph
* Sharen Camille som Holly
* Bobbi Evors som Gloria
* Doreen Chalmers som Mrs. Lane
* John Landis som Mike Calvecchio
* Kurt Paul som Raymond Linette

## Eksterne lenker
*